Prime Willow-JeanWILLOW-JEAN PRIME (Labour): Te Māngai o Te Whare tēnā koe. Otirā tēnā tātou katoa i roto i tēnei Whare i tēnei ahiahi. E tino harikoa ana ahau te tū i tēnei ahiahi ki te kōrero e pā ki tēnei Tahua Pūtea. Tuatahi māku me tīmata taku kōrero ki te mihi ki tō tātou tīma. Rima miriona tāngata i ū ki te kaupapa ki te takahi i tēnei mate urutā ki te aukati i tēnei mate urutā i roto i Aotearoa nei. Nā tō koutou ū ki te kaupapa nā tō tātou ū ki te kaupapa kua tae ki tēnei wā ka taea e au te tū ki te kōrero e pā ana ki Te Tahua Pūtea me tōna tino kiko me kī tōna tino kaupapa ā ko te whakaora anō ko te whakarauora anō i tō tātou ōhanga i roto i Aotearoa. Nō reira e mihi ana ahau ki Te Minita mō Te Take Pūtea arā ki a Grant Robertson. Ia tau ko te mahi hanga i Te Tahua Pūtea ehara i te mahi ngāwari ehara i te mahi māmā arā noa atu ngā tono mō te pūtea engari i tēnei tau he tino pakeke tērā mahi nā tēnei mate urutā kua pāngia ehara ko tātou anake i roto i Aotearoa engari puta noa i te ao. Āe e tika ana te kōrero kotahi anake pea tēnei kitenga i roto i tōku wā i runga i te mata o te whenua. Koirā te tūmanako. He tino ohorere te titiro o tēnei Kāwanatanga ki te mahi i ngā mahi kia takahi tēnei mate urutā i roto i Aotearoa. I kite i tērā ohorere i te marama o Maehe nē? E whakaaro ana ahau i tētahi whakatauākī nā Kīngi Tāwhiao hei ko tāna Ki te kāhore he whakakitenga ka ngaro te iwi." He whakakitenga i taua marama kei kōnei tonu tātou te iwi e ora tonu ana. He whakakitenga anō ki roto i tēnei Tahua Pūtea kia ora ai tātou katoa i roto i Aotearoa kia ora tonu ai te ōhanga o Aotearoa. Nō reira e hiahia ana ahau ki te mihi tuatahi ki Te Pirīmia a Jacinda Ardern; otirā ki te tīma o ngā Minita; me Te Minita o ngā Take Pūtea arā a Minister Grant Robertson.Ka huri ahau ki ngā kaupapa i roto i Te Tahua Pūtea. Kua anga te titiro o tō tātou Kāwanatanga i tēnei wā ki te whakaora ake i te ōhanga ki te whakawhanake te ōhanga i roto i Aotearoa. Ko te tino kaupapa? Ko te mahi te mahi te mahi. Ko te pupuri i ngā mahi tuatahi koirā te take o te moni atawhai te moni āwhina ki ngā pakihi kia pupuri tonu ngā kaimahi ō rātou pakihi. Tuatahi pupuri mahi.Tuarua hanga mahi hou. Kua kite anō hoki i tērā i roto i ngā kōrero kua whakatau i roto i ngā toru wiki kua pahure ake nei ko te hanga mahi hou. Me pēhea te hanga mahi hou? I rongo ahau i tētahi kōrero kāhore mātou e hanga ana he mahi hou engari mehemea e āta whakakarongo ana ki ngā kōrero i roto i Te Whare i tēnei ahiahi kua rongo he mahi mō te taiao. Neke atu i te 11000 tūranga mahi i roto i tērā kaupapa me te pūtea e tautoko ana i tērā. Ka hanga mahi anō hoki i roto i te kaupapa waihanga i roto i Aotearoa puta noa i ngā tāone nui me ngā tuawhenua anō hoki. Ko te kaupapa tuatoru mō ngā mahi ko te whakangungu ahumahi. Ko te ako i ngā pūkenga kia whiwhi mahi ko te tautoko i ngā tāngata kia hoki ki te ako pūkenga hou kia whiwhi i ngā tūranga mahi. I tēnei rā tonu ka puta te kōrero mai i Te Minita mō Te Mātauranga ka whiwhi pērā i te kore utu mō ngā tau e 2½. He mea nui tēnā e tautoko ana ahau pau te kaha. Kua rongo i ngā kōrero o Te Pirīmia i te rā nei e pā ana ki Te Mana in Mahi. He mana ki roto i te mahi. E tino tautoko ana ahau i Te Minita mō ngā Mahi arā Te Minita Willie Jackson mō āna kaupapa mahi puta noa i Aotearoa engari ngā mahi i Te Tai Tokerau arā ko Te Poutama Rangatahi e toru e whā pea ngā kaupapa i roto i Kaikohe Moerewa tōku ake takiwā e whai mahi ana rātou i roto i te ngahere ki te whakatupu ki te whakatō i ngā kākano te tupu i ngā rākau me te poro i ngā rākau anō hoki. He mea nui tērā kaupapa Te Poutama Rangatahi ka tautoko tonu i roto i tēnei Tahua Pūtea.Āe i rongo i ngā kōrero o Te Minita mō Te Taiao arā mō Te Papa Atawhai anō hoki arā ko Minister Eugenie Sage neke atu i te $1 piriona te utu ka whiwhi i taua wāhanga ki te whakapaipai ake i tō tātou taiao ki te tiaki i tō tātou taiao. Arā ko ngā awa ko ngā roto ko ngā repo. Ki te patu i ngā ngārara ngā paihamu kiore wīhara wārapi anō hoki. Wērā momo ngārara katoa.Ko tērā pūtea ko ngā tūranga mahi ka puta i tērā neke atu i te 11000 tūranga mahi. He mea nui tēnā mō ngā tāngata ka whai i tērā mahi ka whiwhi i tērā mahi engari mō te taiao anō hoki.Ka tahuri ahau i roto i te toru meneti e toe ana ki Te Tahua Pūtea mō ngāi tātou te iwi Māori he mea nui tēnā tata ki te $1 piriona te whiwhi; $900 miriona te pūtea ka whiwhi i a ngāi tātou te iwi Māori mō ngā kaupapa pērā i te whiwhi mahi arā Mana in Mahi He Poutama Rangatahi anō hoki kua kōrero kētia tērā. Mō Te Whānau Ora. E hiahia ana au ki te mihi ki Te Minita a Peeni Henare mō Te Whānau Ora me tō rātou mahi i roto i te wā o te noho haumaru te mahi o ngā kaupapa whānau ora puta noa i Aotearoa. I kite ahau i te pai o tērā mahi i roto i te takiwā o Te Tai Tokerau nō reira ka hoatu wētahi atu moni ki a rātou ki te tautoko i tērā kaupapa. Neke atu i te $126 miriona mō tērā kaupapa. He pūtea nui tērā nā te mea e whakapono ana mātou o Te Kāwanatanga i te pai o tērā kaupapa o Whānau Ora.Tuarua ko te kōhanga reo. Āe e menemene ana ahau anō hoki nā te mea kua roa rātou e tatari ana kia whiwhi i tētahi pūtea kia tautoko i ō rātou kaiako kaiāwhina me ō rātou whare anō hoki. Neke atu i te $200 miriona te pūtea kua whiwhi i a rātou ki te utu tika i ō rātou kaiako ki te utu tika o rātou kaiāwhina ki te whakatikatika ō rātou whare. Tino hari tino koa ahau te rongo i tērā kōrero mō tērā pūtea kua whiwhi i a rātou. He pūtea anō mō te whare Māori. Neke atu i te $40 miriona ko Te Minita a Nanaia Mahuta tērā e mahi ana i tērā kaupapa. E mōhio ana tātou ko te torutoru noa iho o ngā whānau Māori kei a rātou tō rātou ake whare nō reira he kaupapa tēnei ki te tautoko ki te āwhina i a rātou ki te whakatū whare whare mahana whare pai anō hoki.I te mutunga ko ngā mahi toi. Harikoa ahau kua tohatoha ētahi pūtea ki Te Matatini ki te papa whenua i Waitangi ki Te Puia mō ā rātou mahi toi kura toi anō hoki. E Te Minita kua pau kē te wā ki ahau i tēnei wā engari ka hoki ahau ki te tīmatatanga o taku kōrero ko te whakatauākī a te kīngi a Kīngi Tāwhiao "Ki te kāhore he whakakitenga ka ngaro te iwi." Nō reira tēnā koe e Te Māngai o Te Whare.[Madam Speaker greetings. Greetings to one and all in the House this afternoon. I am thrilled to be able to stand and talk about the Budget. Firstly I would like to begin my speech by thanking our team. Five million people took on the challenge to stamp out the pandemic to stop this pandemic from taking hold here in New Zealand. It was due to your unyielding dedication to the cause that we are now at this point where I am able to talk about the Budget and its essence its substance which is the recovery the revival of our economy here in New Zealand.Therefore I would like to acknowledge the Minister of Finance Grant Robertson. Every year the formation of a Budget is not an easy task it is not a straightforward task because of the numerous demands for funding but this year it has been extremely difficult because of this pandemic which has affected not only us here in New Zealand but the entire globe. Yes he is right: this is a once-in-my-lifetime event. Hopefully.This Government saw the shock and saw the work needed to stamp out this pandemic in New Zealand. We saw that shock in March right? I think to the proverb of King Tāwhiao: he said "Without foresight the people are lost." There was foresight that month and because of that we are safe today. There is also foresight in this Budget to ensure we are all well and that our economy recovers. Therefore I would like to firstly acknowledge the Prime Minister Jacinda Ardern; Cabinet; and the Minister of Finance Grant Robertson.I now turn to the substance of the Budget. Our Government has turned its focus to the strengthening of our economy the development of our economy here in New Zealand. The main purpose? Jobs jobs jobs. It is firstly about retaining jobs. That is what the support payments and wage subsidies were for: to allow businesses to hold on to their workers and their business. Retain jobs first.Secondly creating new jobs. We have seen that in the discussions in the three weeks that have just passed job creation. How do you create new jobs? I heard something that we can't create new jobs; however if people listen carefully to the speeches in the House this afternoon they will have heard about jobs to do with the environment. More than 11000 new jobs in that area including the funding to support them. There will also be jobs created in the area of building in New Zealand from the large urban areas to rural areas too.The third point in regard to jobs is industry training. It is about learning new skills for new jobs; it is about supporting people to be able to train so that they can work in new jobs. On this very day the Minister of Education has announced zero fees for 2½ years. That is big and I support it. Great work. We have heard from the Prime Minister today about Mana in Mahi. There is strength in work. I strongly support the Minister of Employment Minister Willie Jackson for his initiatives throughout New Zealand but particularly in the North He Poutama Rangatahi there are three or four initiatives in Kaikohe Moerewa my very own region in the areas of forestry in re-growing in reseeding and in pulling and sawing trees. This is an important initiative He Poutama Rangatahi and it continues to be supported in this Budget.Yes we have heard from the Minister for the Environment and the Minister of Conservation as well Minister Eugenie Sage. More than $1 billion will be allocated to improve our environment to protect our environment rivers lakes and swamps. To eradicate pests possums rats weasels and wallabies too—those types of pests.That funding is where those jobs are created from more than 11000 jobs. That is important for those who get those jobs but also for the environment.In my last three minutes I would like to turn to the benefits of this Budget for Māoridom which is huge: almost $1 billion will be received; $900 million will go to Māori for employment initiatives such as Mana in Mahi and He Poutama Rangatahi which I've already spoken about. And for Whānau Ora. I would like to acknowledge the Minister for Whānau Ora Peeni Henare for their work during lockdown their work throughout New Zealand. I saw the benefits of that work in the North; therefore they will get extra funding for their work. More than $126 million for that initiative. That is a substantial funding injection because we of this Government believe in Whānau Ora.Secondly kōhanga reo. Yes I am grinning because they have waited for so long for funding to be able to properly pay their teachers and their support staff and maintain their buildings. More than $200 million has been delivered to them to better pay their teachers and their support people and to improve their facilities. I am thrilled I am elated to hear about that funding.There is also funding for Māori housing. More than $40 million—the Minister Nanaia Mahuta is spearheading that initiative. We all know that Māori homeownership rates are low so this funding will support them to build their own houses their own warm safe houses.Lastly the arts. I am happy that funding has gone to Te Matatini to the grounds at Waitangi to Te Puia to support their art work and their art training. Minister my time is now up but I go back to the beginning of my speech to the proverb of the king of King Tāwhiao: "Without foresight the people are lost." Therefore thank you Mr Speaker.]"